CELEX: 31988R2993
Language: el
Date: 1988-09-29 00:00:00
Title: Κανονισμός (ΕΟΚ) αριθ. 2993/88 της Επιτροπής της 29ης Σεπτεμβρίου 1988 για την τροποποίηση του κανονισμού (ΕΟΚ) αριθ. 2183/81 περί λεπτομερειών εφαρμογής του καθεστώτος ενίσχυσης για το βαμβάκι

Avis juridique important

|

31988R2993

Κανονισμός (ΕΟΚ) αριθ. 2993/88 της Επιτροπής της 29ης Σεπτεμβρίου 1988 για την τροποποίηση του κανονισμού (ΕΟΚ) αριθ. 2183/81 περί λεπτομερειών εφαρμογής του καθεστώτος ενίσχυσης για το βαμβάκι  

Επίσημη Εφημερίδα αριθ. L 270 της 30/09/1988 σ. 0061 - 0061

***** ΚΑΝΟΝΙΣΜΟΣ (ΕΟΚ) αριθ. 2993/88 ΤΗΣ ΕΠΙΤΡΟΠΗΣ  της 29ης Σεπτεμβρίου 1988  για την τροποποίηση του κανονισμού (ΕΟΚ) αριθ. 2183/81 περί λεπτομερειών εφαρμογής του καθεστώτος ενίσχυσης για το βαμβάκι  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχωρήσεως της Ελλάδας, και ιδίως το πρωτόκολλο αριθ. 4 όσον αφορά το βαμβάκι, όπως τροποποιήθηκε τελευταία από τον κανονισμό (ΕΟΚ) αριθ. 4006/87 (1),  τον κανονισμό (ΕΟΚ) αριθ. 2169/81 του Συμβουλίου της 27ης Ιουλίου 1981 για τον καθορισμό των γενικών κανόνων του καθεστώτος της ενισχύσεως στο βαμβάκι (2), όπως τροποποιήθηκε τελευταία από τον κανονισμό (ΕΟΚ) αριθ. 2261/88 (3) και ιδίως το άρθρο 11,  Εκτιμώντας:  ότι το άρθρο 6 παράγραφος 1 του κανονισμού (ΕΟΚ) αριθ. 2183/81 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2118/88 (5) προβλέπει ιδίως ότι η αίτηση ενισχύσεως κατατίθεται το αργότερο κατά την υποβολή της αιτήσεως θέσεως υπό έλεγχο·  ότι η διάταξη αυτή θα μπορούσε σε ορισμένες περιπτώσεις να οδηγήσει σε κερδοσκοπικές ενέργειες κατά την διάρκεια της παρούσας περιόδου·  ότι ο κίνδυνος αυτός μπορεί να αποφευχθεί με περιορισμό της προθεσμίας μεταξύ της καταθέσεως της αιτήσεως και εκείνης της θέσεως υπό έλεγχο που αναφέρεται στο άρθρο 8 παράγραφος 2 του κανονισμού (ΕΟΚ) αριθ. 2183/81 και συνεπώς θα πρέπει να τροποποιηθεί ο κανονισμός αυτός·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής διαχειρίσεως λίνου και καννάβεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον κανονισμό (ΕΟΚ) αριθ. 2183/81 στο πρώτο εδάφιο της παραγράφου 2 του άρθρου 8 προστίθεται το ακόλουθο εδάφιο:  «Εντούτοις, για την περίοδο 1988/89 η αίτηση θέσεως υπό έλεγχο κατατίθεται το αργότερο 30 ημέρες μετά την ημερομηνία καταθέσεως της αιτήσεως ενισχύσεως. Εκτός από περίπτωση ανωτέρας βίας, εάν ξεπεραστεί η προθεσμία αυτή, η αίτηση ενισχύσεως θεωρήθηκε ότι κατατέθηκε την ημέρα αιτήσεως της θέσεως υπό έλεγχο, εκτός εάν η ενίσχυση που ισχύει αυτήν την τελευταία ημέρα είναι μεγαλύτερη από εκείνη που ισχύει την ημέρα καταθέσεως της αιτήσεως ενισχύσεως.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεως του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Σεπτεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 377 της 31. 12. 1987, σ. 49.  (2) ΕΕ αριθ. L 211 της 31. 7. 1981, σ. 2.  (3) ΕΕ αριθ. L 199 της 26. 7. 1988, σ. 8.  (4) ΕΕ αριθ. L 211 της 31. 7. 1981, σ. 35.  (5) ΕΕ αριθ. L 186 της 16. 7. 1988, σ. 21.